Algav saade on valminud koostöös Joyce Meyer teenistuse toetajatega
Ma pean oma valguse teadlikult sisse lülitama.
Teen majale ringi peale tegema ja kõik tuled sisse lülitama.
Sa oled maailma valgus! Pead lihtsalt end sisse lülitama.
IGAPÄEVAELU RÕÕMUD
Inimeste suurim vajadus, suurim puudus siin maailmas,
on tõeline, siiras armastus.
Pole paremat viisi seda kellelegi näidata, kui olla koos temaga
selle valu ja segaduse sees. Tehes mingit laadi ohverduse,
öeldes: "Tahan, et sinu elu oleks parem."
1. Moosese raamatus, Piibli esilehtedel,
Jumal ütles: "Saagu valgus." Ja valgus sai.
Püha Vaim hõljus selle kaose peal ja sai valgus.
Meie tänapäeva maailm on ka pime ja kaootiline.
Ainus viis pimedusest lahti saada, on tuli põlema panna.
Valgus on üks huvitav asi. Kui tuli põleb, ükskõik,
kui pimedaks läheb, see tuli ei kustu.
Aga kui pimeduse keskele tuleb valgus, pimedus kaob.
Kõik, mida Jumal pakub, on palju suurem kui see, mis vaenlasel on.
Meil on kõik vajalik, et muuta maailma.
Tean, et ütleme tihti selliseid asju. Oleme maailmamuutjad!
Ühes inimeses on vägi! Aga ma usun seda.
Mina usun seda, et üks Püha Vaimuga täidetud inimene, kes armastab
Jumalat kogu vaimu, hinge ja ihuga, teades, kes Ta on Kristuses,
sirutab teadlikult välja teise inimeseni päev päeva järel.
Usun, et see inimene mõjutab kedagi, kes omakorda mõjutab
kedagi teist jne. Ja peagi näeme, kuidas asjad muutuvad radikaalselt
siin maailmas. Elame maailmas, aga me pole osa sellest.
Peame olema valgus pimeduse keskel.
Aamen.
Johannese 1. peatüki alguses öeldakse: "Alguses oli Sõna ja Sõna oli Jumala
juures ja Sõna oli Jumal. Seesama oli alguses Jumala juures."
"Mis on tekkinud tema kaudu, oli elu, ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Alguses ütles Jumal: "Saagu valgus." Teame, et saatan hakkas mõjutama,
tehti valesid otsuseid. Palju kurjust tuli maailma.
Aga Jumalal oli algusest peale plaan tuua valgus tagasi maailma
ning Ta tegi seda läbi Jeesuse.
Jeesus ütles: "Mina olen maailma valgus."
Kui Ta läks taevasse tagasi, Ta maksis hinna meie vabastamise
eest ja saatis Püha Vaimu väe meie juurde. Siis Ta ütles:
"Nüüd teie olete maailma valgus."
Jumal ei päästnud sind, et sa võiksid sõita autoga,
mille tagaklaasil on kristlik kleeps, uhke ristiga kaelakee kaelas.
Jagad kristlikke lendlehti ja oled kõigi vastu ebaviisakas.
Minuga juhtus täna naljakas asi. Jumalal on nii hea huumorimeel.
Läksin täna kaheksa inimesega restorani sööma.
Arvake ära, kellele nad unustasid söögi lauda tuua?
Sain oma salati kätte, eelroa ka, aga pearooga mitte.
Kõik teised söövad rõõmsalt ja mul ei ole midagi süüa.
Terve hotell on täis Joyce Meyeri konverentsi külalisi.
Aga arvake ära, kelle tuba ei jõutud täna koristada?
Aamen. Ma praktiseerin armastuse revolutsiooni!
Teeme lahti Matteuse 5:13
See on tegelikult päris naljakas. Saatan, sa pingutad üle.
Mt 5:13: " Teie olete maa sool. Aga kui sool läheb läägeks, millega
saab siis teha seda soolaseks? Ei see kõlba enam millekski muuks
kui visata inimeste jalgade tallata."
Seega maitsetu kristlane, kellel puudub soolasus,
ta on kaotanud oma tugevuse ja kvaliteedi. Ta kõlbab ainult
välja viskamiseks.
Mt 5:14-16: "Teie olete maailma valgus. Ei saa jääda märkamatuks linn,
mis on mäe otsas. Ega süüdata ka lampi ja panda vaka alla,
vaid lambijalale, nii et selle valgus paistab kõigile majasolijatele. Nõnda
paistku teiegi valgus inimestele."
Ma pean oma valguse teadlikult sisse lülitama.
Pean majale ringi peale tegema ja tuled sisse lülitama.
Sina oled maailma valgus, pead end lihtsalt sisse lülitama!
Usun, et Jumal tõi sind siia täna, et saaksime sulle meelde tuletada,
kus su lüliti asub. Jumal tahab sulle öelda:
"Mine välja maailma, poodi, tööle, kooli, naabruskonda.
Ole lihtsalt see, kelleks oled kutsutud."
Mt 5:16: "Nõnda paistku teiegi valgus inimestele, et nad teie häid
tegusid nähes ülistaksid teie Isa, kes on taevas."
Kui inimesed näevad meid, käitumas Jumala moodi,
nad hakkavad uskuma, et ehk on Tal siiski neile midagi öelda.
Haletsusväärne on see hoiak, mis maailmal on kristlaste suhtes.
Seda põhjustab ainuüksi meie käitumine.
Ma ei mõtle üksikisikuid, vaid kõiki meid koos,
kogu Kristuse ihu. Me pole väga hästi hakkama saanud.
Mõned täidavad oma ülesannet paremini kui teised.
Teate, ma olin kaua aega õel kristlane.
Olin ebaviisakas, vastik, manipuleeriv kontrollifriik.
Käisin koguduses ja olin kodus kogu aeg pahane.
Olin isekas ja enesekeskne. Kui ma ei saanud oma tahtmist mööda,
olin inimeste peale pahane. Keegi ei rääkinud minuga nii otse,
kui mina teiega praegu räägin. Lõpuks Püha Vaim sai mind kätte
ja ütles: "Sa pead hakkama mõtlema veel kellelegi peale iseenda."
Ma ei teadnud, et minu probleemiks oli isekus!
Sa ei saa olla samal ajal õnnelik ja isekas.
Sa ei saa olla õnnelik ja isekas.
Olen otsustanud, et ma ei saa enam ühtegi päeva veeta kurvana.
Kogudusel on aeg särada. On meie aeg olla maailma valgus.
Jumal ei rääkinud väiksest öölambist. Ta mõtles laserikiirt.
Vägi, mis lõikab läbi pimeduse ja muudab inimeste elusid.
Mis juhtuks, kui iga inimene, kes nimetab end kristlaseks,
teeks ühe heateo päevas? Kui üks inimene teeks ühe heateo?
See on minu jaoks šokeeriv. Probleeme on nii lihtne lahendada.
Mu arvud on piisavalt täpsed, et võite mind uskuda.
Ameerika hooldusasutustes on umbes 500 000 last,
kes ootavad adopteerimist.
Kui last ei adopteerita noores eas, ta langeb süsteemist välja.
Need lapsed, kes ei saa endale kasuvanemaid, lõpetavad
kas vanglas, uimasti- või alkoholisõltuvustes,
prostituutidena või mõne muu eluviisiga, mis süvendab nende valu.
Samuti on Ameerikas umbes 500 000 kirikut.
Mis juhtuks, kui iga kiriku pastor kutsuks kord aastas oma inimesi välja?
Kindlasti on igas koguduses üks perekond, kes oleks Jumala
poolt võitud võtma enda juurde ühe nendest lastest.
Kõik lapsed saaksid süsteemist välja, kui igast Ameerika kogudusest
üks inimene võtaks ühe lapse enda juurde.
Ma ei süüdista kedagi. Kõik ei ole kutsutud sama asja tegema.
Aga keegi on!
Võib-olla see ei ole sina, võib-olla see oled sina!
Kas see muudaks su plaane? Sa ei plaaninud ju seda.
Ma olen märganud, et kui Jumal kutsub, Ta harva valib selleks sobiva aja.
Jumal ei kutsunud mind seda tööd tegema, enne kui mul oli kodus
kolm teismelist ja väike beebi.
Me ei alustanud oma teenistusega, enne kui ma olin 42-aastane!
Ära ütle, et oled liiga noor või vana või sul on liiga palju lapsi.
Ära ütle, kui vähe raha sul on või mis kõik sul puudu on.
Kogu kokku, mis sul on, anna see Jumala kätte ja
sa üllatud! Ainus, mis mul oli Jumalale anda, oli suur suu!
Aga see toimib.
Rohkem kui midagi muud, tahan ma, et mõistad,
mida ma südamest öelda tahan.
See kõik on muutnud mu elu. Kõik, mis Jumal on mulle näidanud,
armastuse tähtsuse kohta. See on maailma kõige tähtsam asi.
Me peame seda teadlikult tegema.
2. kiri Timoteosele 3. peatükk. Need on väga rõhuvad salmid.
Aga lõpp võib olla hea.
Kõik räägivad, kui suurtes jamades maailm on. Peame rääkima rohkem
sellest, kui suures jamas kogudus on.
Ma ei räägi sinu või minu kogudusest. Räägin kogu Kristuse ihust.
Kui palju me muretseme kadunute pärast?
On kirikuid, kus ei eksisteeri misjonitöö eelarvet.
Nad ei anneta raha misjonitöö jaoks.
Nii lihtsalt muutume enesekeskseks. Elame oma kristliku mulli sees,
käime kristlikes klubides koos kristlastega. Samal ajal
maailma inimesed lähevad põrgu. Keegi ei räägi meile sellest.
Räägitakse, kuidas ennast aidata ja oma vajadused täidetud saada.
Ainus viis selleks on sirutuda välja ja täita kellegi teise vajadusi.
"Aga see olgu sul teada, et viimseil päevil tuleb raskeid aegu,
sest siis on inimesi, kes on enesearmastajad,
rahaahned, kelkijad, ülbed, teotajad, sõnakuulmatud vanemaile, tänamatud,
nurjatud, halastamatud, leppimatud, laimajad, ohjeldamatud, jõhkrad,
hea põlgajad, reetlikud, tormakad, upsakad,
rohkem lõbu- kui jumalaarmastajad..."
Siinkohal me mõtleme: "Selline on tänapäeva maailm!"
Aga tegelikult ei räägi ta maailmast.
Salm 5: "...kellel on küll jumalakartuse nägu,
aga kes on salanud selle väe."
Kus on vägi? Usun, et tõeline vägi peitub armastuses käimises.
Kui hakkame tõesti käima armastuses, vaenlasel ei ole meie üle võimu.
Nende aastate jooksul, kui olen uurinud armastuses käimise kohta,
olen avastanud, et armastus on vaimulik sõda.
Usun, et kui riietud armastusega, ajad vaenlasele hirmu nahka.
Kui õpime käima armastuses ja astume hommikul voodist välja,
usun, et põrgu väriseb.
Kas kuulsid mind?
Jeesus ei käinud ringi, muretsedes vaenlase pärast.
Vahel räägime vaenlasest rohkem kui Jumalast.
Tõstame kõrgeks vaenlase tegusid. Vaenlane ei tekita meile muresid,
kui teame, kes oleme Kristuses ja käime Jumala armastuses.
Kui riietud armastusega, oled vaenlase poolt juhitamatu.
Piibel ütleb, et armastus ei jäta meelde paha.
Ta ei pööra tähelepanu oma kannatustele.
Seega, kui keegi solvab sind, on üks salajane viis,
kuidas võid sellest olukorrast pääseda ja mitte valu tunda.
Mis see viis on?
Vastad lähtudes armastusest, mitte oma tunnetest.
Mõni aeg tagasi keegi solvas mind. Ma ei saanud sellest üle.
Olin haiget saanud. Kui sul on valus, siis sa ainult mõtled sellest.
Sa vihastad end lõpuks välja.
Otsustasin vastu hakata. Jumal andis mulle idee
saata neile julgustav kiri ja öelda, kui palju ma neid väärtustan,
tänada asjade eest, mis nad minu heaks on teinud.
Jumal on mu tunnistajaks, et sel hetkel, kui saatsin kirja ära,
kogu valu ja ahastus tõsteti mu pealt ära.
Sest me võidame kurja heaga.
See on Jumala Sõna kõige suurem saladus.
Sa ei pea solvuma asjade pärast, mis inimesed teevad,
kui vastad neile armastusega. Kui keegi solvab sind,
meenuta olukorda, kus ta tegi midagi sinu heaks ja jaga seda temaga.
See murrab läbi!
Jumal on julgustanud mind saatma kingitusi inimestele,
kes rääkisid minust taga.
Pidin õppima seda tegema. Kui naljakas see on,
kui vaenlane püüab meid rünnata ja meil on salarelv - Jumala armastus!
Johannese 13:34 Jeesus julgustas meid näitama välja armastust.
Me ei saa sellest ainult rääkida, vaid peame näitama välja
oma armastust. Võidame kurja heaga.
Piibel räägib armastusest kui valguse relvast. Kiri roomlastele.
Rm 13:8: "Ärgu olgu teil ühtki muud võlga kellegi vastu kui
ainult võlg üksteist armastada; sest kes armastab teist,
on Seaduse täitnud. Sest käsk: "Sa ei tohi rikkuda abielu,
sa ei tohi tappa, sa ei tohi varastada, sa ei tohi himustada",
ja mis tahes muu käsk on kokku võetud selles sõnas:
"Armasta oma ligimest nagu iseennast!" Armastus ei tee ligimesele kurja.
Nii on armastus Seaduse täitmine. Ja tehke seda, teades aega:
käes on tund unest virguda, sest nüüd on meie pääste
lähemal kui siis, kui me usklikuks saime. Öö on lõpule jõudmas ja
päev on lähedal. Pangem siis maha pimeduse teod,
rõivastugem valguse relvadega!"
Kui riietud armastusega, pimedus ei saa sind juhtida,
sest valgus alati läbistab pimeduse. Täname Jumalat selle eest!
Armastuses on vägi.
Armastus on vaimulik sõdimine.
Armastus on palvevastuse võti.
Jesaja 58. Kui oled uurinud seda valdkonda, tead seda kirjakohta.
Ma ei plaaninud sellest täna rääkida, aga pean seda tegema.
Nii mitmeid kordi oma elus olen Jesaja 58. peatükki vaadanud.
Mu ihu oli täis isekust ja hoidis mind tagasi, kui ma püüdsin kõigest väest
olla see, kelleks Jumal on mind kutsunud.
Inimesed paastusid, käisid koosolekutel,
aga nende palvetele ei vastatud. Nad hüüdsid Jumala poole:
"Miks me teeme kõiki neid asju, kui me palvetele ei vastata?"
Kas olete sedasi mõelnud?
Mõtlesin pidevalt, et ma praktiliselt elan kirikus, mul on kõik raamatud
ja CD-d. Kogu mu Piibel on allajoonitud nagu värviraamat.
Olen käinud kõigil seminaridel.
Miks see ei tööta?
Paastusin, kuni olin surma äärel.
Ükskord paastusin end mitu suurust väiksemaks.
Ma pidin saama väeliseks Jumala naiseks!
Kas keegi mõistab mind?
Aga ma olin kasutu mittekeegi.
Räägin teile tõtt.
Ma ei uurinud armastuse, vaid jõukuse kohta.
Ma ei õppinud tundma vaimu vilju, vaid vaimuande.
Tahtsin äge olla ja rääkida teadmisesõnu, mis avaldaksid
inimestele muljet.
Mul on üksi ka lõbus.
Vale algus ei tähenda midagi, kui lõpp on ilus.
Me kõik oleme teel ja kasvame. Ma olen kasvanud palju
nendest päevadest ja see pole alati lihtne olnud! Ma õpin
neid asju igapäevaselt.
Taevasse saabudes, räägin ka sellest.
See on kõige tähtsam sõnum üldse.
Võta oma mõtted iseenda pealt ära ja sirutu välja!
Siiralt usun, et kui sa teed seda sõnakuulelikkusest Jumala vastu,
usun, et kõik ülejäänud asjad su elus loksuvad paika.
1. Johannese 4:7-8 on üks mu lemmikkirjakohtadest.
"Armsad, armastagem üksteist, sest armastus on Jumalast
ja igaüks, kes armastab, on sündinud Jumalast ja tunneb Jumalat.
Kes ei armasta, see ei ole tundnud Jumalat, sest Jumal on armastus."
Armastus on kõige väelisem relv, mille abil saame jagada evangeeliumi.
Peame iseendalt küsima: Kas käime armastuses või ainult räägime sellest?
Armastus on tegevus. See pole ainult teooria.
Kirjakoht ütleb, et kuna Jumal on armastus, siis kui meie väidame,
et tunneme Jumalat, aga me ei käi armastuses,
siis me päriselt ei tunne Jumalat.
Tahan tunda Jumalat nii hästi, kui võimalik. Ma ei saa hoida
neid kahte asja eraldi: siin on Jumal ja seal ma käitun inimestega halvasti.
Kui armastame Jumalat, laseme Tal meist välja voolata ja see mõjutab
kõiki meie inimsuhteid. Julgustan sind uurima armastust.
Pakun sulle 2009. aasta naistekonverentsi lindistust
kas CD- või DVD-formaadis armastuse teemal.
Arvan, et peaksime algatama revolutsiooni!
Võib-olla vajad revolutsiooni oma kodus.
Võib-olla vajad revolutsiooni oma töökohas või naabruskonnas,
kus oled väsinud tagarääkimisest.
Aga asjad ei muutu, kui me ütleme, et keegi peaks midagi tegema.
Me oleme need, kes peavad midagi tegema. Kui teed oma osa,
Jumal teeb alati oma osa. Usun, et see õpetus võib muuta sinu elu!
Naudi viit dünaamilist sõnumit sellest, kuidas olla armuline ja
tõeliselt armastada oma ligimest nagu iseennast. Räägivad
Joyce Meyer, Tommy Barnett, Paul Scanlon ja teised.
Sina oled maailma valgus! Pead lihtsalt end sisse lülitama.
Avasta, kuidas see sõnum muudab su igapäevaelu.
Lisainfo tellimise kohta kodulehel: www.joycemeyer.org
Kas tahad teada, et kui sured, saad taevasse ja veedad igaviku
Jumala ligiolus? Kas tahad sõpra, kelle sarnast ei ole ja tulevikku,
mis on nii ere, et pead päikseprillid ette panema?
Kui meie oleme siin, sina oled siin.
"Söö küpsist ja osta kingi" on värske lähenemine sellele, milline meie suhe
iseendaga peaks olema. Ma ei taha, et sa oled isekas ja enesekeskne,
aga ma ei taha, et sa ei julge kunagi midagi enda jaoks teha.
Julgustan sind tähistama oma edusamme elus.
See aitab hoida asju tasakaalus.
Usun, et see on tähtis raamat ja võib sind väga aidata.
Lisainfo tellimise kohta kodulehel: www.joycemeyer.org
See, kuidas oma päeva alustad, on üks su elu tähtsamaid asju.
Piibel ütleb, et kes Teda vara otsivad, leiavad Tema.
Kas tahaksid võtta Joyce'i kaasa kõikjale, kuhu lähed?
Võid endale tasuta saateid alla laadida aadressilt www.joycemeyer.org
Tõlge: Sanna Pitko
Eelnev saade valmis koostöös Joyce Meyer Teenistuse toetajatega